COMUNA SÂNTANDREI

Nr. 14948 din 12.11.2019
INFORMARE privind intenţia de elaborare 

Plan Urbanistic Zonal ”Parcelare teren pentru locuințe și funcțiuni complementare

nr.cad.6983, 6981 și 7604 sat Sântandrei, comuna Sântandrei, județul Bihor”
Proiectant: S.C. SIMSTA DESIGN S.R.L. – arh. Moldovan Cristian
Primăria comunei Sântandrei anunță intenția de elaborare a unui plan urbanistic zonal de  parcelare teren pentru locuințe și funcțiuni complementare, la inițiativa următorilor proprietari de teren: Brazdă Ioan,  Mărcuș Ioan, Mărcuș Antonia și Mărcuș Andrei.
Terenurile propuse pentru parcelare se află la limita sudică a intravilanului  localității Sântandrei, fiind mărginite la nord de str.Oneștilor, la est de parcele din str.Teiului, la vest de parcele din str.Mălinului, la sud-est și sud de parcele arabile.
Accesul la teren se face din drumul județean DJ 797, pe strada Independenței și apoi din str.Oneștilor. 

Terenul luat în considerare este compus din trei terenuri identificate prin nr.cad.6983 cu S=4983mp, nr.cad. 6981 cu S =4983mp și nr.cad.7604 cu S=5000mp, având suprafața totală 14966 mp. Conform PUG valabil, din 2006, terenul studiat se află în intravilan, UTR 2 - L3, subzonă de locuințe și funcțiuni complementare cu interdicție de construire până la întocmire de PUZ.
Prin P.U.Z. se urmărește lotizarea terenului în loturi dispuse de-o parte și alta a unui drum nou creat cu lățimea de 12m.
Reglementările propuse prin PUZ vor defini funcțiunea zonei, căile de acces la parcele, retragerile clădirilor, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și dotarea cu utilități, respectând cerințele HGR nr.525/1996 privind locurile de parcare și zonele verzi aferente. 
Pe terenul studiat nu există utilități. Asigurarea cu utilități se va realiza prin racordare la rețelele existente pe strada Oneștilor.
Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 12.11 – 21.11.2019. Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sântandrei - str. Principală, nr.452, tel: 0259-415947,  e-mail: primaria.santandrei@gmail.com. 

Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii.

